****

Ieslodzījuma vietu pārvaldes Eiropas Sociālā fonda projekta

*“Resocializācijas sistēmas efektivitātes paaugstināšana”*

iepirkuma

[*“Pētījums par labās prakses popularizēšanas pasākumiem stereotipu mainīšanai par bijušajiem ieslodzītajiem, tajā skaitā komunikācijas stratēģijas un pasākuma plāna izstrāde”* (iepirkuma identifikācijas numurs IeVP 2018/53/ESF)](http://www.ievp.gov.lv/images/stories/iep2018/47_iepirkums.zip)

atbildes uz pretendentu jautājumiem 2018. gada 5. jūnijā

**Jautājums:** Notiesāto daļēji strukturēto interviju organizēšana, to rezultātu apkopošana (vismaz 300 respondenti, no viņiem vismaz 14 % sievietes);

* Vai mēs varam sasniegt šos cilvēkus pa telefonu?
* Kāds ir viņu raksturojums, vai viņi visi atrodas ieslodzījuma vietā?
* Vai šo MA var sasniegt organizējot un nodrošināt viņiem iespēju individuālā kārtā aizpildīt aptauju elektroniski vai atbildēt uz jautājumiem pa telefonu?

**Atbilde:** Notiesātās personas atrodas brīvības atņemšanas iestādēs, un viņiem nav iespējas brīvi un neierobežotā daudzumā lietot tālruni, izņemot atklātā tipa cietumā esošos notiesātos. Pētījumā lielākoties piedalīsies personas, kam nav tiesību neierobežoti izmantot telefona sarunas vai datoru ar pieslēgumu internetam.  Tāpat jāņem vērā, ka šīm personām aptaujas anketu aizpildīšanā būtu nepieciešams skaidrojošais darbs. Līdz ar to efektīvais šīs mērķauditorijas sasniegšanas veids būtu klātienes tikšanās ieslodzījuma vietās, pēc klientu iepriekšējas piekrišanas piedalīties pētījumā.

Pētījuma veikšanā Pretendentam pašam jāizvērtē efektīvākā metode vai metožu kopums, lai veiktu Tehniskās specifikācijas 3.1.2. apakšpunktā noteiktos pētījuma uzdevumus.

**Jautājums:** Bijušo notiesāto (VPD klientu) daļēji strukturēto interviju organizēšana, to rezultātu apkopošana (vismaz 60 respondenti);

* Vai mēs varam šo MA sasniegt pa telefonu?

**Atbilde:** Efektīvākais šīs mērķauditorijas sasniegšanas veids varētu būt klātienes tikšanās Valsts probācijas dienesta (VPD) filiālēs, taču iespējama arī MA sasniegšana pa telefonu. Neatkarīgi no izvēlētās pētniecības metodes intervēšana iespējama pēc VPD klientu iepriekšējas piekrišanas piedalīties pētījumā.

Pētījuma veikšanā Pretendentam pašam jāizvērtē efektīvākā metode vai metožu kopums, lai veiktu Tehniskās specifikācijas 3.1.2. apakšpunktā noteiktos pētījuma uzdevumus.

**Jautājums:** Darba devēju daļēji strukturēto interviju organizēšana (vismaz 10 intervijas), to rezultātu apkopošana;

* Vai varam aizvietot ar FGD, kur piedalās 10 dalībnieki no Rīgas, Pierīgas?
* Vai varam šīs 10 IDI īstenot attālināti pa telefonu, Skype, īstenojot audio ierakstu?
* Vai būs kaut kādas īpašas nozares vai uzņēmuma lielums, ko būs nepieciešams aptaujās?

**Atbilde:** Pētījuma veikšanā Pretendentam pašam jāizvērtē efektīvākā metode vai metožu kopums, lai veiktu Tehniskās specifikācijas 3.1.2. apakšpunktā noteiktos pētījuma uzdevumus.

Iepirkuma nolikuma Tehniskās specifikācijas 1.punktā “Bijušo ieslodzīto nodarbinātība” ir norādītas nozares, kurās bijušie notiesātie uzsākuši darbu pēc atbrīvošanas no ieslodzījuma vietas un tāpat ir norādītas nozares, kurās viņi vēlētos strādāt pēc atbrīvošanas no ieslodzījuma vietas.

**Jautājums:** Valsts un pašvaldību iestāžu darbinieku elektroniska aptauja (vismaz 50 respondenti) to rezultātu apkopošana.

* Kuri tieši darbinieki jāsasniedz?
* Vai ir jau sagatavots saraksts, ar kontaktpersonām un viņu tālruņiem, vai arī šis ir jādara mums pašiem?

**Atbilde:** Šī pētījuma uzdevuma mērķa grupa pamatā ir valsts un pašvaldību darbinieki, kuri ir iesaistīti bijušo notiesāto integrēšanā sabiedrībā un darba tirgū. Ieslodzījuma vietu pārvaldes rīcībā ir daļēja kontaktinformācija.

**Jautājums:** Valsts un pašvaldību iestāžu darbinieku daļēji strukturētās intervijas (vismaz 5 intervijas), to rezultātu apkopošana.

* Vai ir skaidri zināms, cik tālas pašvaldības jāuzrunā, kādi attālumi jāpārvar – 1000, 200 km rādiuss no Rīgas, vairāk?
* Vai varam šīs 5 IDI īstenot attālināti pa telefonu, Skype, īstenojot audio ierakstu?
* Vai pareizi saprotam, ka aptaujai valsts un pašvaldības iestāžu darbiniekus var izmantot tikai vienu no metodēm vai 50 CAWI vai 5 IDI?

**Atbilde:** Pētījuma veikšanā Pretendentam pašam jāizvērtē efektīvākā metode vai metožu kopums, lai veiktu Tehniskās specifikācijas 3.1.2. apakšpunktā noteiktos pētījuma uzdevumus.